जातीय अहंकार और दंभ के कारण निर्दोश व कमजोर लोग निरंतर उपेक्षा, अपमान और नागरिक अधिकारों से वंचित होते रहते हैं जिसका सबसे ज्यादा असर श्रमशील तबकों पर पड़ता है। याद रहे कि मेहनतकश लोगों के श्रम की बुनियाद पर ही समाज-व्यवस्था टिकी होती है। भारत में ही छः हजार जातियां है जिसमें 80 फीसदी से अधिक दबी-कुचली जी रही जातियां है। आज भी यह माना जाता है कि जाति-प्रथा से पीड़ित तबकों के सुधार में असफलताओं की गणना संभव ही नहीं है चाहे इसके लिए लाख व्यवस्था कर ली जाए। एक अनुमान के मुताबिक वैश्विक स्तर पर 26 करोड़ आबादी जाति व्यवस्था के कारण कष्टकारी जीवन व्यतीत करने को मजबूर है।